open-index/open-wikipedia-markdown huggingface dataset:
Nagoja

**Nagoja** je štvrté najväčšie mesto v Japonsku podľa počtu obyvateľov. Leží na brehu Tichého oceánu v regióne Čúbu na ostrove Honšú. Je to hlavné mesto prefektúry Aiči, má rozlohu 326,45 km² a žije tu 2,2 milióna obyvateľov.

## Iné projekty


Kategória:Hlavné mestá japonských prefektúr
Kategória:Sídla v prefektúre Aiči
Kategória:Prístavné mestá Tichého oceánu
Červená rieka

[thumb|Ružová rieka, blízko mesta [Hanoj]]
**Červená rieka** (, , ) je rieka v juhovýchodnej Číne a vo Vietname.

Ma dĺžku , nepravidelný prietok (až /s). Pramení v Jünnanskej vysočine, tečie na juhovýchod a ústi do Bacboského zálivu Juhočínskeho mora. Unáša veľké množstvo naplavenín (odtiaľ názov). Dolná časť povodia je veľmi husto osídlená. V jej okolí je rozšírené pestovanie ryže. Na rieke leží mesto Hanoj, Hai Phong.

## Referencie

## Iné projekty

Kategória:Rieky v Číne
Kategória:Rieky vo Vietname
Košariskový potok

**Košariskový potok** je krátky potok na Hornom Pohroní, vo východnej časti okresu Banská Bystrica. Je to pravostranný prítok Dielcového potoka, meria  a je tokom V. rádu.

Pramení vo Veporských vrchoch, v podcelku Čierťaž, na severozápadnom svahu Holého vrchu () v nadmorskej výške približne  Potok tečie západným smerom katastrálnym územím obce Brusno a z ľavej strany priberá krátky prítok z lokality Košariská. Juhovýchodne od kúpeľov sa v nadmorskej výške cca  vlieva do Dielcového potoka.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Banská Bystrica
Kategória:Brusno (obec)
Dielcový potok

**Dielcový potok** je potok na Hornom Pohroní, vo východnej časti okresu Banská Bystrica. Je to pravostranný prítok Brusnianky, má dĺžku 2 km a je tokom IV. rádu. Preteká katastrálnym územím obce Brusno.

Pramení vo Veporských vrchoch, v podcelku Čierťaž na severoseverozápadnom svahu Brzáčky (1 004,6 m n. m.), v lokalite Dielec, v nadmorskej výške približne 630 m n. m. Od prameňa tečie na krátkom úseku najprv na západ, potom sa stáča na severozápad a sprava priberá Košariskový potok. Následne pokračuje západným smerom, esovito sa ohýba a k ústiu tečie na krátkom úseku severozápadným smerom. Južne od kúpeľov sa v nadmorskej výške cca 443 m n. m. vlieva do Brusnianky.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Banská Bystrica
Kategória:Brusno (obec)
Hendikep

**Hendikep** (z angl. *handicap* < "hand i'the cap" - ruku do čiapky) môže byť:
*v športe:
**pôvodne: druh stávky na výmenu dvoch predmetov v Írsku, ktorých cenový rozdiel určí tretia osoba, pri ktorej nakoniec účastníci dajú ruky do čiapky alebo do vrecák a potom ich na znak súhlasu alebo nesúhlasu s výsledkom vytiahnu s peniazmi alebo bez peňazí v nich, pozri hendikep (stávka)
** cielené znevýhodnenie zjavne výkonnostne silnejšieho účastníka súťaže, pozri hendikep (šport)
** súťaž zahŕňajúca takéto znevýhodnenie alebo súťaž, kde sa súperi stretávajú za rozdielnych podmienok, ktoré sa dodatočne podľa pravidiel súťaže upravujú bodovaním a podobne
** v atletike: vzdialenosť, o ktorú je zdanlivo posunutá štartovacia čiara v oddelených dráhach, pozri hendikep (atletika)
**prenesene: akékoľvek plánované alebo náhodné, subjektívne či objektívne znevýhodnenie pri pretekoch, napríklad aj výhoda domáceho prostredia, zdravotné problémy, časový posun, svietenie slnka do očí, nevýhodný vietor
*v medicíne zdravotné postihnutie, ktoré dotknutému jedincovi sťažuje život, pozri hendikep (medicína)
*v sociológii a psychológii: sociálne znevýhodnenie jedinca či celej skupiny jednotlivcov, pozri hendikep (sociológia)
*znevýhodňovanie vôbec; nevýhoda vôbec
Hendikep (šport)

**Hendikep** (z angl. handicap) je v športe cielené znevýhodnenie účastníka súťaže so zjavnou alebo predpokladanou výkonnostnou prevahou oproti ostatným účastníkom. Hendikepy sa používajú na zatraktívnenie súťaže pre divákov.

Hendikepy sa používajú iba v niektorých športových odvetviach, napríklad:
* jazdectvo - v niektorých dostihoch výkonnostne lepšie kone sú hendikepované tak, že nesú väčšiu záťaž.  Odváži sa jazdec a do sedla je umelo doplnená záťaž. V klusáckych dostihoch je hendikep realizovaný štartom z nerovnakých pozícií. Výkonnostne lepší kôň beží dlhšiu trať.
*go - výkonnostne slabší hráč je zvýhodnený tak, že na základe výkonnostného rozdielu má na začiatku hry k dispozícií navyše hendikepové kamene
*bridž - na základe dlhodobejších priemerných výsledkov hráčov páru je hráčom podľa zvoleného vzorca prirátaný respektíve odrátaný počet percent ku skutočne dosiahnutému výsledku. Obvykle je hendikep rátaný 1 k 1 alebo 1 k 0,5. Teda ak má pár priemerný výsledok 60% v hendikepovom turnaji sa mu od skutočne dosiahnutého výsledku odráta 10% resp. 5%, ak má priemerný výsledok 40%, priráta sa mu 10% resp. 5%.
*golf - na základe výkonnostej úrovne hráčov, je stanovený hendikep, výkonnostne silnejšiemu sa umelo priráta stanovený počet úderov.
*šach - v priateľskom šachu silnejší hráč má o nejakú figúrku menej, v športovom šachu má výkonnejší hráč k dispozícií menej času
*jazdecké pólo - každý z hráčov má stanovený hendikep a súčet hendikepov hráčov družstva dáva celkový hendikep družstva. Rozdiel hendikepov družstiev dáva počiatočné skóre.

Kategória:Športová terminológia
Belgrano (department, Santiago del Estero)

Department **Belgrano** leží na východe provincie Santiago del Estero na severozápade Argentíny a je jedným z 27 departmentov provincie.

Na severe hraničí s departmentom General Taboada, na východe s provinciou Santa Fe a na juhu a západe s departmentom Aguirre.

Hlavné mesto departmentu Belgrano je Bandera.

## Mestá a obce
* Bandera
* Cuatro Bocas
* Fortín Inca
* Guardia Escolta

Kategória:Departmenty v Argentíne
Figueroa (department)

Department **Figueroa** leží v centre provincie Santiago del Estero na severozápade Argentíny a je jedným z 27 departmentov provincie.

Na severe hraničí s departmentmi Jiménez a Alberdi, na východe s departmentom Moreno, na juhu s departmentmi Juan Felipe Ibarra, Sarmiento a Robles a na západe s departmentom Banda.

Hlavné mesto departmentu Figueroa je La Cañada.

## Mestá a obce
* Bandera Bajada
* Colonia San Juan
* La Cañada
* La Invernada
* Villa Figueroa

Kategória:Departmenty v Argentíne
Suši

thumb|Rôzne druhy suši

**Suši** () je tradičné japonské jedlo z ryže ochutenej octovou omáčkou a&nbsp;z&nbsp;rôznorodých surových alebo tepelne upravených surovín. Ryža sa uvarí do mäkka a za rýchleho ochladenia sa zmieša s ochutenou zmesou octu a vody. Po vychladnutí tejto základnej ingrediencie sa z&nbsp;nej tvaruje základ pre suši. Vo výsledku si ju môžete samostatne ochutiť podľa chuti sójovou omáčkou

Japonské slovo *suši*  pôvodne znamenalo ľahké ryžové jedlo. Jeho význam sa časom skonkretizoval a&nbsp;označuje kombináciu octom ochutenej ryže ( *suši meši* - suši ryža) s inými surovinami (doslovne:  *neta* - materiál).

Charakteristickou surovinou sú hlavne surové ryby (tuniak, losos, makrela) a ikry, plody mora (krevety, chobotnice, kalmáre, ježovky, kraby), zelenina (uhorka, mrkva, avokádo), vaječná omeleta, ale aj tofu alebo huby (šiitake).

Treťou základnou surovinou, ktorá sa používa na prípravu väčšiny druhov suši, sú plátky morských rias *nori* ().

Malé reštaurácie špecializované na podávanie suši sa v Japonsku nazývajú *sušija* ().

## Druhy suši
Podľa tvaru výsledného produktu rozoznávame:
right|thumb|Nigirizuši
right|thumb|Makizuši
* *nigirizuši* ( - suši stlačené v ruke) - valčeky ryže stlačené medzi prstami s plátkom suroviny; ak je surovinou kúsok omelety, býva „priviazaný“ k valčeku prúžkom *nori*, inak sa riasy pri príprave *nigirizuši* nepoužívajú
* *makizuši* ( - balené suši) - valcové kúsky suši s priemerom asi 4 cm, krájané z dlhšej rolky, v ktorej je surovina obalená vrstvou ryže a na povrchu plátkom *nori*
** *futomaki* ( - hrubé *maki*) - hrubšia verzia s priemerom 6 cm
** *hosomaki* ( - tenké *maki*) -  tenká verzia s priemerom 2 cm
** *gunkan-maki* ( - *maki* bojová loď) - vonkajší plátok *nori* prečnieva cez okraj ryžového valčeka ako zábradlie, vytvorený priestor sa plní sypkými alebo drobnými surovinami, najmä kaviárom z lososa
* *temaki* ( - *maki* do ruky) - kornúty z plátkov *nori* plnené ryžou a surovinami, nazývajú sa „do ruky“, pretože ako jediné sa jedia rukami a nie paličkami
* *inari-zuši* ( - plnené suši) - vyprážané taštičky plnené ryžou a surovinami; najčastejšie sú z tofu, ale aj z omelety alebo strúhanej tekvice

## Galéria

Sushi_Nemuro_Hanamaru_Tokei_Dai_(184517515).jpeg|Gunkan-maki
Natto temakizushi by nattokun in Honolulu.jpg|Temakizuši
Kantofu Inarizushi.jpg|Inari-zuši


## Referencie

## Iné projekty

Kategória:Japonské jedlá
Rakva

right|thumb|Rakva

**Rakva** alebo **truhla** alebo **umrlčia truhla** je schránka pre mŕtveho, najčastejšie je tvorená z masívneho dreva, ktoré je zdobené rôznymi doplnkami, v podobe kovania a podobne.

## Iné projekty

Kategória:Smrť
Slovenský fedcupový tím

**Slovenský fedcupový tím** je ženský tenisový tím, ktorý reprezentuje Slovensko v Pohári federácie. Je riadený Slovenským tenisovým zväzom. V súčasnosti hrá vo Svetovej skupine I. 

## História
Slovensko sa po prvýkrát zúčastnilo Pohára federácie v roku 1994. V roku 2002 Pohár vyhralo.

Pred rokom 1992, slovenské hráčky reprezentovali Česko-Slovensko.

## Pozri aj
* Pohár federácie
* Slovenský daviscupový tím

## Externé odkazy
* 

Kategória:Fedcupové tímy
Fed Cup
Fed Cup
Ramžené

**Ramžené** je potok na Hornom Pohroní, v severovýchodnej časti okresu Banská Bystrica. Je to ľavostranný prítok Sopotnice, meria 1,6 km a je tokom IV. rádu.

## Prameň
Tečie na južnej strane nízkotatranského podcelku Ďumbierske Tatry, kde pramení na juhojuhozápadnom svahu Chabenca (1 515,5 m n. m.) v nadmorskej výške približne 1 325 m n. m.

## Opis toku
Od prameňa tečie najprv severojužným smerom, na západnom úpätí Mlynárovej (1 312 m n. m.) sa potom postupne stáča na juhojuhozápad. Do Sopotnice sa vlieva v hornej časti Sopotnickej doliny v nadmorskej výške 718,0 m n. m. Nepriberá žiadne prítoky.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v Ďumbierskych Tatrách
Kategória:Vodné toky v okrese Banská Bystrica
Katedrála svätého Patrika (New York)

right|thumb|Katedrála sv. Patrika

**Katedrála svätého Patrika** je najväčšia neogotická katolícka katedrála v Severnej Amerike. Je to sídlo arcibiskupa rímskokatolíckej arcidiecézy New Yorku a farský kostol. Nachádza sa v New Yorku na 50. ulici a Piatej Avenue na Manhattane v blízkosti komplexu Rockefeller Center. Bola postavená v rokoch 1858 až 1878 a je vysoká 100 metrov.

## Iné projekty
.

Patrik
Kategória:Neogotické stavby v USA
New York
Kategória:Architektúra z 1878
Wiener Rathaus

thumb|Viedenská radnica

**Wiener Rathaus** alebo **Viedenská radnica** je neogotická budova vo Viedni, ktorá slúži ako sídlo starostu a mestského zastupiteľstva a taktiež aj ako sídlo guvernéra spolkovej krajiny Viedeň. Navrhol ju Friedrich von Schimdt v gotickom štýle a postavená bola medzi rokmi 1872 a 1883. 

## Iné projekty

 
 
Kategória:Neogotické stavby v Rakúsku
Kategória:Stavby vo Viedni
Kategória:Radnice
Kategória:Pamiatkovo chránené budovy vo Viedni
Kategória:Architektúra z 1883
Zjednotená arabská republika

**Zjednotená arabská republika** (arab.  *al-Džumhúríja al-Arabíja al-Muttahida*) bol štát, ktorý vznikol zjednotením Egypta a Sýrie v roku 1958.

Federálny štát vznikol 1. februára 1958 po referende v oboch krajinách, ako prvý krok vedúci ku vzniku budúceho panarabského štátu. Hlavným mestom štátu bola Káhira. Štát existoval do vystúpenia Sýrie zo zväzku v dôsledku štátneho prevratu v roku 1961, hoci Egypt tento názov používal až do roku 1971.

Kategória:Dejiny Egypta
Kategória:Dejiny Sýrie
Kategória:Zaniknuté štáty
Kategória:Zaniknuté republiky
Zdravotné postihnutie

náhľad|Dopravná značka pre parkovanie pre ľudí zo zdravotným postihnutím.
**Zdravotné postihnutie** je zjednodušene povedané (spravidla trvalé) zdravotné znevýhodnenie jednotlivca. 

Presné definície sú:
* podľa Svetovej zdravotníckej organizácie: nadradený termín pre poruchu (), obmedzenie aktivity [= staršie: dizabilita/obmedzenie ()] a obmedzenie participácie [= staršie: hendikep/sociálne znevýhodnenie ()]
* () podľa Štandardné pravidlá na vytváranie rovnakých príležitostí pre osoby so zdravotným postihnutím (OSN): rôzne funkčné obmedzenia vyskytujúce sa v akejkoľvek populácii k akejkoľvek krajine sveta. Ľudia môžu byť postihnutí fyzicky, rozumovo, zmyslovo, zlým zdravotným stavom alebo mentálnou chorobou, a to trvalo alebo dočasne. 
* podľa súdneho rozsudku Európskeho Súdneho dvora k pojmu „zdravotné postihnutie“ v zmysle európskej smernice týkajúcej sa rovnosti zaobchádzania v zamestnaní a práci: obmedzenie vyplývajúce najmä z fyzického, mentálneho alebo psychického postihnutia, ktoré bráni účasti dotknutej osoby na profesijnom živote
* na účely zákona č. 5/2004 Z.z. o službách zamestnanosti je občanom so zdravotným postihnutím občan uznaný za invalidného občana alebo občan, ktorý má pokles schopnosti vykonávať zárobkovú činnosť o 20 %, ale najviac o 40 %. 
* podľa (už neplatného) zákona 98/1995 Z.z.: trvalé poškodenie psychického alebo fyzického zdravia
* Š. Strieženec (1996): ujma spôsobená telesnou alebo duševnou poruchou alebo ich kombináciou.
* K. Repková (2003): znevýhodnenie, ktoré má človek s dlhodobou alebo trvalou poruchou telesného alebo duševného zdravia v štandardne usporiadanom životnom a sociálnom prostredí, a ktoré je potrebné minimalizovať intervenciami v rámci sociálnej politiky a sociálnej práce.
* M. Šramatá (In: J. Levická, A. Mrázová, 2004): porucha psychickej, fyzickej alebo intelektovej funkcie jedinca s trvalými následkami spojené s obmedzenou schopnosťou vzdelávania, s obmedzenou pracovnou schopnosťou, zvýšenými nárokmi na zdravotnícku a sociálnu starostlivosť s podstatne zníženou kvalitou života.
* P. Hartl (2000, s.442): akákoľvek porucha duševná alebo telesná, dočasná, dlhodobá alebo trvalá, alebo hendikep, ktorý jednotlivcovi bráni účinne sa prispôsobovať bežným nárokom života.
                 
## Druhy postihnutí
* telesné postihnutie (napr. amputovaná končatina, svalová dystrofia)
* zrakové postihnutie:
** slepota
** šeroslepota
** farbosleposť
** tupozrakosť
* sluchové postihnutie:
** hluchota
** nedoslýchavosť
* hluchoslepota
* rečové postihnutie
* mentálne a/alebo duševné postihnutie, napr.:
** dyslexia
** svetloplachosť

## Externé odkazy
* http://zsf.osu.cz/dokumenty/sbornik04/borikova.pdf 
* http://diplomovka.sme.sk/zdroj/zubanova-miroslava.doc

Kategória:Telesné postihnutie
Hovor s ňou

***Hovor s ňou*** () je španielsky film od režiséra Pedra Almodóvara z roku 2002. 

Ponúka spletitý príbeh plný vášní, emócií, nenaplnených lások a čudných ľudských postáv. V centre deja sledujeme novinára Marca, ktorý sa zamiluje do vášnivej toreádorky Lydie. Lydia však pri jednom svojom zápase utrpí nehodu (vážne ju zraní býk) a v kóme sa dostáva do luxusného sanatória, v ktorom "žijú" podobní pacienti. Marco sa pri svojich návštevách zoznámi s ošetrovateľom Begninom, ktorý tajne miluje svoju komatickú pacientku Aliciu. Aliciu dlhšie sledoval, ako tancuje v baletnej škole naproti jeho apartmánu. Marco sa tak stane svedkom Begninovej lásky a opatery k milovanej žene, ktorá ho nepočuje a nevidí. Keď však lekári v sanatóriu jedného dňa zistia, že Alicia je tehotná, veci naberú rýchly spád a láskavý, nežný Begnino je odrazu v centre podozrení a dostane sa do väzenia.

V hlavných úlohách sa vo filme predstavujú herci u nás takmer neznámi, v Španielsku však hviezdy prvej triedy, ako Darío Grandinetti (pôvodom Argentínčan) v úlohe Marca či Javier Cámara ako Begnino.

Almodóvarov štýl je čitateľný i v tomto filme, ktorý okrem veľkého úspechu kritík zožal úspech i pri rozdeľovaní Oscarov v roku 2003 a odniesol si sošku za najlepší pôvodný scenár.

Kategória:Filmy z 2002
Kategória:Španielske filmy
Kategória:Filmy podľa názvu
Vincent Richards

**Vincent (Vinnie) Richards** (* 30. marec 1903, Yonkers, New York, USA – † 28. september 1959, New York) bol americký tenista. 

Medzi jeho najväčšie úspechy v tenise patria dve zlaté medaily z dvojhry a štvorhry na olympijských hrách v Paríži v roku 1924 (okrem zlatých medailí získal aj striebro v zmiešanej štvorhre) a zisk titulov v štvorhre na Wimbledone (1924), French Championships (1926), U.S. Championships (1918, 1921, 1922, 1925, 1926 v mužskej štvorhre, 1924 v zmiešanej).

V roku 1959 bol zapísaný do Medzinárodnej tenisovej siene slávy.

## Kariéra a život
V roku 1927 prešiel na profesionálnu dráhu, kde sa stali známe jeho zápasy s Karlom Koželuhom.

USA reprezentoval aj v Davisovom pohári, odohral celkovo 5 zápasov, z toho 2 v dvojhre (2 výhry) a 3 v štvorhre (2 výhry, 1 prehra).

## Iné projekty

## Zdroj

Kategória:Tenisti USA
Kategória:Olympionici USA
Kategória:Olympijskí víťazi v tenise
Kategória:Víťazi Wimbledonu
Kategória:Víťazi French Open
Kategória:Víťazi US Open
Kategória:Medzinárodná tenisová sieň slávy
Kategória:Osobnosti z Yonkersu
David Legwand

**David Legwand** (* 17. august 1980, Detroit, Michigan, USA) je bývalý americký hokejista, ktorý hrával v NHL. Bol draftovaný v prvom kole draftu v roku 1998 (celkovo bol druhý). So svojou hokejovou kariérou začínal v Ontario Hockey League, hrával za klub Plymouth Whalers. Reprezentoval  na štyroch majstrovstvách sveta.

## Štatistiky

## Externé odkazy
*

Kategória:Hokejisti USA
Kategória:Hráči Nashville Predators
Kategória:Hráči Detroit Red Wings
Kategória:Hráči Ottawa Senators
Kategória:Hráči Buffalo Sabres
Kategória:Účastníci MS v hokeji 1999
Kategória:Účastníci MS v hokeji 2000
Kategória:Účastníci MS v hokeji 2001
Kategória:Účastníci MS v hokeji 2005
Kategória:Osobnosti z Detroitu
Iwo-Tori-šima

**Iwo-Tori-šima** je malý (1 × ) ostrov v Juhočínskom mori, patriaci do japonského súostrovia Rjúkju. Ostrov sa nachádza asi  severne od najväčšieho ostrova súostrovia – Okinawy.

Ostrov je tvorený dvoma andezitovými vulkánmi (*Iwo-dake* a *Kusuku*), v kráteri severnejšieho z nich sa nachádza malé jazierko, aktívne solfatáry a ložisko síry, v minulosti ťažené.

## Externé odkazy
* www.volcano.si.edu – ostrov Iwo-Tori-šima na Global Volcanism Program  

Kategória:Ostrovy Japonska
Kategória:Sopky Japonska
Kategória:Komplexné vulkány
Iriomote-džima (sopka)

**Iriomote-džima** je podmorský vulkán, nachádzajúci sa asi 25&nbsp;km severovýchodne od ostrova s rovnakým menom a asi 35&nbsp;km juhozápadne od ostrova Išigaki-šima v Juhočínskom mori, v hĺbke asi 200&nbsp;m pod hladinou. Jediná eruupcia vulkánu bola pozorovaná 31. októbra 1924, keď došlo k vyvrhnutiu asi 1&nbsp;km3 ryolitovej pemzy, ktorej fragmenty sa našli až v Hokkaide.

## Externé odkazy
* www.volcano.si.edu  - Iriomote-džima na Global Volcanism Program  

Kategória:Sopky Japonska
Adrian Quist

**Adrian Karl Quist** (* 4. august 1913, Medindie, Austrália  - † 17. november 1991, Sydney) bol austrálsky tenista. Medzi jeho najväčšie úspechy v tenise patria tri tituly v dvojhre, Australian Championships (1936, 1940, 1948) a 12 titulov v štvorhre, Australian Championships (1936-1940, 1946-1950), French Championships (1935), Wimbledon (1935, 1950) a U.S. Championships (1939).

V roku 1984 bol zapísaný do Medzinárodnej tenisovej siene slávy.

## Kariéra a život
V druhej svetovej vojne slúžil v austrálskej armáde. 

Austráliu reprezentoval aj v Davisovom pohári, odohral celkovo 56 zápasov, z toho 34 v dvojhre (24 výhier, 10 prehier) a 22 v štvorhre (19 výhier, 3 prehry).

## Účasti vo finále dvojhry na Grand-Slamoch (4)
### Víťazstvá (3)

### Finále (1)

## Iné projekty

## Externé odkazy

## Zdroj

Kategória:Austrálski tenisti
Kategória:Víťazi Australian Open
Kategória:Víťazi Wimbledonu
Kategória:Víťazi US Open
Kategória:Víťazi French Open
Kategória:Medzinárodná tenisová sieň slávy
Stredná hra (otvorenie)

**Stredná hra** je šachové otvorenie charakterizované ťahmi *1. e4 e5 2. d4 exd4 3. Dxd4*. Ide o jednu z menej používaných otvorených hier, pretože predčasná prítomnosť bielej dámy v centre umožňuje čiernemu získať čas a rozvinúť figúrky jej napadaním. Prvýkrát sa zmienka o ňom objavila u Philippa Stammu v 18. storočí. V súčasnosti sa používa skôr v partiách hraných rýchlym tempom.

## Varianty
### 3. c3
Pozri Severský gambit.
### 3. Qxd4 Jc6

Biely môže hrať 4. Da4, 4. Dd1 alebo (zrejme) najlepší ťah 5. De3, známy ako Paulsenov útok.

## Pozri aj
*Stredná hra&nbsp;–&nbsp;fáza šachovej partie

Kategória:Otvorené hry
Chata Predná Holica

**Chata Predná Holica** alebo tiež **Chata Lajoška** je horská chata v Slovenskom rudohorí vo Volovských vrchoch v katastrálnom území obce Vyšný Klátov v okrese Košice-okolie. 

Chata je obľúbeným turistickým cieľom Košičanov. Chata stojí v nadmorskej výške  V blízkosti chaty stojí malá kaplnka, ktorá bola postavená v r. 1912.

## História
Prvá chata na Prednej Holici vznikla v roku 1914. V roku 1925 boli zvyšky pôvodnej chaty odstránené a bola postavená nová chata. Keď v r. 1929 zomrel Ľudovít Konrády, na ktorého popud bola chata obnovená, na jeho počesť chatu pomenovali po ňom. Odtiaľ pochádza jej ľudový názov Lajoška – z maďarského Lajos (po maďarsky Ľudovít). Po Viedenskej arbitráži vrch Predná Holica a teda aj chata pripadla Maďarsku. Počas druhej svetovej vojny chatu striedavo obsadzovali partizáni a fašisti. V decembri 1944 maďarskí vojaci chatu vyhodili do vzduchu. Nová chata bola dostavaná v roku 1951. 

## Prístup
Na chatu možno prísť z viacerých smerov po značkovaných cestách: z Jahodnej, z Vyšného Klátova, zo Zlatej Idky, Opátky, Hýľova alebo z Košickej Belej.
Na chatu možno prísť tiež neznačkovanou cestou dolinou Potoky pod Jahodnou.

## Súčasnosť
Kapacita chaty je 34 hostí. Chata patrí Klubu turistov Košíc.

## Externé odkazy
*Oficiálna stránka

Kategória:Horské chaty na Slovensku
Kategória:Volovské vrchy
PageRank

**PageRank** je algoritmus analýzy odkazov, ktorý priraďuje číselné ohodnotenie každému prvku v množine navzájom linkami prepojených dokumentov ako World Wide Web s cieľom ohodnotenia relatívnej významnosti daného dokumentu v tejto množine. PageRank taktiež označuje toto číselné ohodnotenie.

PageRank je obchodná značka Google Inc. a algoritmus je patentovaný () Stanfordovou univerzitou.

Algoritmus, ktorý využíva Google, je pomenovaný po jednom z jeho zakladateľov – Larry Page. PageRank znamená hodnotu popularity stránky. Google na ňom založil svoj vyhľadávací algoritmus, v súčasnosti používa podobný algoritmus väčšina vyhľadávačov. Google definuje PageRank ako: "PageRank interpretuje link zo stránky A na stránku B ako hlas stránky A za stránku B. Google však zohľadňuje viac ako len čisté množstvo odkazov na Vašu stránku. Tak isto analyzuje stránku z ktorej hlas prišiel. Hlasy zo stránok, ktoré sú samé o sebe "dôležité" vážia viac ako hlasy iných stránok."

Pre tvorcov webových stránok to znamená toľko, že čím väčší je náš PageRank, tým väčšiu dôležitosť stránke prideľuje Google a iné vyhľadávače. A čím je dôležitosť väčšia, tým vyššie je umiestnenie medzi výsledkami vyhľadávania. Samozrejme to nie je jediné kritérium, ktoré stránky posúva medzi výsledkami vyššie, Google ich má cca 200. Druhou výhodou je, že vyhľadávač prehľadáva najviac stránky, ktoré majú najväčší PageRank. Google aktualizuje PageRank cca v 3-mesačnom intervale, ale niekedy aj v priebehu 2 či 6tich mesiacoch je bez Pagerank Updatu.

Pre zistenie pageranku musíte zadať vašu url adresu do stránky na to určenej a vráti vám hodnotu od 0 do 10. Každá stránka ma svoj vlastný pagerank (okrem nových, ktoré vracajú hodnotu N/A = Nenajdený, čo znamená, že stránka nebola ešte ohodnotená Google vyhľadávačom).

## Dejiny
Pagerank bol vyvinutý na Stanfordovej univerzite Larrym Pagom (odtiaľ názov *Page* -Rank) a neskôr Sergom Brinom ako súčasťou tímy pre výskum ohľadne nového vyhľadávača. Spolupracovali s Rajeevom Motwanim a Terrym Winogradom. Prvá zmienka opisujúca Pagerank a prototyp nového vyhľadávača Google bola vydaná v roku 1998. Krátko potom, ako Page a Brin založili Google Inc., spoločnosť ohľadne vyhľadávača Google. Aj keď je Pagerank len jeden z mnohých faktorov, ktoré hodnotia pozície vo vyhľadávaní, Pagerank stále poskytuje základ pre všetky webové vyhľadávacie aplikácie Googlu.

PageRank bol ovplyvnený citačnou analýzou vyvinutou Eugenom Garfieldom v roku 1950 z University of Pennsylvania a technológiou Hyper Search vytvorenou Massimom Marchiorim na University of Padua. V rovnaký rok bol verejnosti predstavený Pagerank, Jon Kleinberg publikoval jeho dôležitosť algoritme HITS. Zakladatelia Googlu citovali Garfielda, Marchioriho a Kleinberga v ich originálnom vydaní.

## Pozri aj
* World Wide Web
* Optimalizácia pre vyhľadávače
* Weblog
* Balík internetových protokolov

## Iné projekty

## Externé odkazy
*Prehľad technológie Google

Kategória:Google
Kategória:Internetové vyhľadávače
Sliven (mesto)

**Sliven** () je mesto v centrálnej časti Bulharska. Je sídlom oblasti Sliven.

## Partnerské mestá
*  Alba Iulia, Rumunsko
*  Gera, Nemecko
*  Pécs, Maďarsko
*  Svetlahorsk, Bielorusko
*   Tekirdağ, Turecko
*  Ternopiľ, Ukrajina
*  Voronež, Rusko

## Referencie

## Iné projekty

Kategória:Mestá v Bulharsku

Kategória:Sliven (oblasť)
Kňažia

**Kňažia** môže byť:

* mestská časť Dolného Kubína, pozri Kňažia (Dolný Kubín)
* prítok Kalnického potoka na Strednom Považí, pozri Kňažia (potok)
Kochanovský potok

**Kochanovský potok** môže byť:

* prítok Černošiny v povodí Tople, pozri Kochanovský potok (prítok Černošiny)
* prítok Chocholnice v povodí Váhu, pozri Kochanovský potok (prítok Chocholnice)
* prítok Koprivničky v povodí Tople, pozri Kochanovský potok (prítok Koprivničky)
Kochanovský potok (prítok Černošiny)

**Kochanovský potok** je potok v hornom Šariši, v juhovýchodnej časti okresu Bardejov. Je to pravostranný prítok Černošiny, meria 1,9 km a je tokom VII. rádu.

## Prameň
Tečie v Ondavskej vrchovine, v podcelku Kurimská brázda, kde pramení na juhovýchodnom úpätí Rovienok (547,0 m n. m.) a východne od lokality Železné vráta, v nadmorskej výške približne 310 m n. m.

## Opis toku
Od prameňa tečie východným smerom do obce Kochanovce, pričom preteká intravilánom obce a zľava priberá prítok vznikajúci severozápadne nad obcou. Následne sa stáča juhovýchodným smerom, sprava priberá prítok prameniaci severne od osady Dúbie, oblúkom sa stáča na severovýchod a koryto sa ešte nevýrazne esovito stáča. Východne od Kochanoviec, na južnom úpätí Chovanca (267 m n. m.), sa v nadmorskej výške cca 209 m n. m. vlieva do Černošiny.

## Referencie

Kategória:Potoky na Slovensku
Kategória:Povodie Tople
Kategória:Vodné toky v Ondavskej vrchovine
Kategória:Vodné toky v okrese Bardejov
Kochanovský potok (prítok Koprivničky)

**Kochanovský potok** je potok v hornom Šariši, v juhovýchodnej časti okresu Bardejov. Je to ľavostranný prítok Koprivničky, meria 2,4 km a je tokom VII. rádu.

## Prameň
Tečie v Ondavskej vrchovine, pramení na juhovýchodnom svahu Kochanovského (385,6 m n. m.) v nadmorskej výške približne 345 m n. m.

## Opis toku
Od prameňa tečie sprvu juhovýchodným smerom, následne sa stáča severojužným smerom a sprava priberá prítok z južného svahu Kochanovského. Ďalej už pokračuje juhovýchodným smerom cez lokalitu Klince v rámci geomorfologického podcelku Raslavická brázda. Západne od obce Koprivnica ústi v nadmorskej výške 216,0 m n. m. do Koprivničky.

## Referencie

Kategória:Potoky na Slovensku
Kategória:Povodie Tople
Kategória:Vodné toky v Ondavskej vrchovine
Kategória:Vodné toky v okrese Bardejov
Povýšenie

**Povýšenie** môže byť:
*všeobecne:
**preradenie niekoho na vyšší stupeň, do vyššej pracovnej pozície, pridelenie (významnej) funkcie, zvýšenie hodnosti
**povznesenie, pozdvihnutie; dodanie väčšej hodnoty či dôležitosti
**zriedkavo: zdvihnutie hore; zvýšenie
*v armáde, polícii: vymenovanie do vyššej hodnosti, pozri povýšenie (hodnosť)
*v bridži: technika zohrávky, ktorá prinúti súpera zahodiť vysokú kartu, čím sa malá karta stane najvyššou kartou vo farbe

## Pozri aj
*The Promotion (film z roku 2008)
Povýšenie (hodnosť)

**Povýšenie** je vymenovanie vojaka, policajta atp. do vyššej hodnosti. Opakom povýšenia je degradácia.

Obvykle sa povyšuje o jeden hodnostný stupeň, v prípade vykonania nejakého hrdinského činu, alebo úspešného realizovania významnej vojenskej akcie aj o viacero stupňov. Jedinec môže byť povýšený aj in memoriam.

Kategória:Vojsko
Daimjó

[náhľad|[Nobunaga Oda bol jeden z najvýznamnejších daimjó počas sengoku džidai.]]
**Daimjó** alebo **daimio** (po japonsky 大名 – daimjó, slovo vzniklo skrátením slova daimjóšu = veľký zemepán alebo daimjóden = veľké súkromné pole) bol titul japonského lokálneho šľachtica (kniežaťa) pred rokom 1868,  ktorý bol formálne podriadený japonskému cisárovi, ale inak nezávislý pán. 

V období Sengoku dochádzalo medzi jednotlivými daimjómi ku krvavým bitkám o územia. Daimjó bol vodca rodinného klanu, ktorého členovia stáli v hierarchii provincie nad ostatnými vazalmi. Medzi najznámejších daimjóv obdobia Sengoku patrili napr. Nobunaga Oda, Iejasu Tokugawa, Hidejoši Tojotomi, Šingen Takeda, Kenšin Uesugi, Motonari Móri, Sóun Hódžó a ďalší.

Termín daimjó sa v 15. a 16. storočí používal pre pána, ktorému patrilo niekoľko provincií, niekoľko okresov, v niektorých prípadoch niekoľko dedín. Občas je tento pojem nesprávne používaný ako staršie označenie pre šugo (hajtmana) alebo úplne za šugo zamieňaný. V tom istom období sa niekedy termín šugo-dajmjó používal pre vládcov s rastúcou nezávislosťou do polovice 14. storočia a termín šugo pre tú istú funkciu do roku 1560. V období Edo sa termínom daimjó označoval pán, ktorý vládol kniežatstvu s výnosmi väčšími ako 10 000 koku.

## Iné projekty

Kategória:Tituly
Kategória:Dejiny Japonska
Kategória:Japonské výrazy
Grammy Award

**Grammy Award** (pôvodne nazývaná ako **Gramophone Award**; slovensky: *Cena Grammy*) je ocenenie udeľované organizáciou The Recording Academy v USA, ktorým sa oceňujú významné hudobné počiny v hudobnom priemysle. Každoročný uvádzací ceremoniál obsahuje výkony prominentných hudobných interpretov a niekoľko zaujímavejších cien je prezentovaných v televízii. Cena Grammy je hudobným ekvivalentom televíznej ceny Emmy Award, divadelnej ceny Tony Award a filmovej ceny Academy Award.

Prvé udeľovanie cien Grammy sa konalo dňa 4. mája 1959 a bolo zorganizované na počesť úspechov hudobných umelcov za rok 1958. 60. ročník udeľovania cien Grammy sa konal 28. januára 2018 v Madison Square Garden v New Yorku.

## Kategórie

Medzi hlavné kategórie patria tieto štyri, ktoré nie sú vyhradené žánrom.

* Album roka (Album of the Year) – touto cenou sú oceňovaní interpreti a produkčný tím celého hudobného albumu.
* Nahrávka roka (Record of the Year) – touto cenou sú oceňovaní interpreti a produkčný tím samotnej skladby.
* Pieseň roka (Song of the Year) – touto cenou sú oceňovaní textári/skladatelia samotnej skladby.
* Najlepší nováčik (Best New Artist) – touto cenou sú oceňovaní nádejní prelomoví interpreti.

## Vedúci víťazi
S 32 cenami Grammy na konte, je Beyonce interpretom s najväčším počtom cien Grammy. Medzi ženskými víťazkami je s 27 cenami Grammy na čele Alison Krauss. Írska skupina U2 je s 22 cenami Grammy držiteľom rekordu v počte cien Grammy medzi hudobnými skupinami.

## Pozri aj
* Brit Awards, britský ekvivalent
* Juno Award, kanadský ekvivalent
* Latin Grammy

## Referencie

## Iné projekty

## Externé odkazy
* Oficiálna webstránka
* Držitelia Grammy Awards na Grammy.com

## Zdroj


Kategória:Hudobné ocenenia
Kategória:Vzniklo v 1958
Degradácia (hodnosť)

[náhľad|Francúzsky kapitán [Alfred Dreyfus bol v roku 1895 krivo obvinený a verejne degradovaný. Neskôr mu hodnosť bola vrátená.]]
**Degradácia** je v ozbrojených silách odobratie vyššej hodnosti a menovanie do nižšej hodnosti. Opakom degradácie je povýšenie.

Degradácia je jednou z foriem trestu za nejaké prečinenia.

## Iné projekty

Kategória:Vojenské hodnosti
Kochanovský potok (prítok Chocholnice)

**Kochanovský potok** je potok na Strednom Pohroní, v západnej časti okresu Trenčín. Je to pravostranný prítok Chocholnice, meria 3,7 km a je tokom IV. rádu.

Tečie v Považskom podolí, kde pramení v podcelku Bielokarpatské podhorie na severoseverovýchodnom svahu vrchu Lagin v nadmorskej výške približne 340 m n. m. Na hornom toku tečie juhovýchodným smerom, následne vstupuje do podcelku Trenčianska kotlina, kde preteká intravilánom Zemianskeho Lieskového. V obci podteká cestu III. triedy Kostolná-Záriečie - Štvrtok, pod obcou sa stáča na východojuhovýchod a preteká rovinatou poľnohospodárskou krajinou. Následne podteká železničnú trať č. 120 i cestu I. triedy č. I/61 a východne od Melčíc ústi v nadmorskej výške cca 195 m n. m. do Chocholnice.

Kategória:Potoky na Slovensku
Kategória:Povodie Váhu
Kategória:Vodné toky v okrese Trenčín
Sústava CGS

**Sústava CGS** (iné názvy: **sústava jednotiek CGS**, **systém** (**jednotiek**) **CGS**, **sústava**/**systém** (**jednotiek**) **cgs**, **CGS**, **cgs**, **absolútna sústava jednotiek**, zriedkavo **centimeter-gram-sekunda**) je sústava fyzikálnych jednotiek, v ktorej sú základnými jednotkami centimeter, gram a sekunda – z toho skratka CGS.

Predstavuje starší systém jednotiek zavedený v roku 1874. Pre rôzne odbory existovali rôzne modifikácie tejto sústavy. Systém CGS bol postupne nahradený sústavou MKS (meter-kilogram-sekunda), pričom v roku 1960 boli oba systémy nahradené sústavou SI.

## Pozri aj
* Sústava SI

## Externé odkazy
* CGS systém: http://www.converter.cz/cgs.htm
* http://elektrika.cz/data/clanky/volt-watt-franklin-gauss-gilbert-maxwell
* 130 let od vzniku Metrické konvence: http://www.cscasfyz.fzu.cz/2006/04/240.html 

Kategória:Fyzikálne jednotky
Kategória:Metrické sústavy
Degradácia

**Degradácia** môže byť:
* všeobecne: 
** znehodnotenie, pokles, úpadok
** preradenie niekoho na nižší stupeň, zbavenie (významnej) funkcie, zníženie hodnosti
* v armáde, polícii: odobratie hodnosti a menovanie do nižšej hodnosti, pozri degradácia (hodnosť)
* v chémii: odbúravanie (rozkladné reakcie, ktorými sa molekuly štiepia na menšie častice alebo menia svoju chemickú štruktúru)
* v geológii: menej správny alternatívny názov pre denudáciu
* v pedológii a poľnohospodárstve: strata charakteristických znakov pôdneho typu, pozri degradácia (pôda)
* v ekológii: zhoršenie akosti ekosystému, pozri degradácia (ekológia)
* v náboženstve: trest, spočívajúci v zbavení klerika jeho stavovských práv, pozri degradácia (cirkevné právo)
* v psychológii: skrátene degradácia osobnosti (hlbšia regresívna, spravidla nevratná porucha osobnosti)
* vo fyzike: skrátene degradácia energie (premena určitého druhu energie na horšie využiteľnú energiu)
Pohár federácie 2002

**Pohár federácie 2002** bol 40. ročník najdôležitejšej súťaže národných tímov v ženskom tenise. Svetová skupina sa znova preusporiadala teraz do podoby 16-tímového paly-off turnaja, podobne ako formát Davisovho pohára. Súťaže sa zúčastnilo 83 tímov. Vo finále, ktoré sa uskutočnilo 2. a 3. novembra v Palacio de Congresos de Maspalomas na Gran Canaria v Španielsku,  zvíťazilo nad m. Bol to prvý titul Slovenska.

## Svetová skupina

### Svetová skupina

Porazené tímy z prvého kola hrali play-off s víťazmi prvých skupín jednotlivých zón.

### Finále

## Svetová skupina play-off
Dátum: 20.21. júl

* Kolumbia a Slovinsko sa prebojovali do Svetovej skupiny pre rok 2003.
* Argentína, Austrália, Česko, Rusko, Švédsko a Spojené štáty ostali vo Svetovej skupine pre rok 2003.
* Kanada (AM), Čína (AO), Izrael (EPA), Japonsko (AO), Hiolandsko (EPA) a Ukrajina (EPA) ostali v prvých skupinách regionálnych zón pre rok 2003.
* Maďarsko (EPA) a Švajčiarsko (EPA) zostúpili do prvej skupiny Euroafrickej zóny pre rok 2003.

## Americká zóna

### Skupina I

* Kanada a Kolumbia postúpili do play-off o Svetovú skupinu.
* Portoriko a Venezuela zostúpili do Skupiny II.

### Skupina II

* Kuba a Salvádor postúpili do Skupiny I pre rok 2003.

## Ázijskooceánska zóna

### Skupina I

* Čína a Japonsko postúpili do play-off Svetovej skupiny.
* India a Filipíny zostúpili do Skupiny II.

### Skupina II

* Kazachstan a Malajzia postúpili do Skupiny I.

## Euroafrická zóna

### Skupina I

* Izrael, Holandsko, Slovinsko a Ukrajina postúpili do play-off Svetovej skupiny.
* Bosna a Hercegovina, Grécko, Portugalsko a Turecko zostúpili do Skupiny II.

### Skupina II

* Dánsko, Spojené kráľovstvo, Írsko a Južná Afrika postúpili so Skupiny I.



Kategória:Úspechy slovenského tenisu
Cigán (Ravel)

**Cigán, rapsódia pre husle a orchester (''Tzigane'')** je dielo francúzskeho skladateľa Maurica Ravela. 

Ravelovi bol folklór ako podnetný zdroj pre jeho tvorbu vždy blízky. Hudobné nápady čerpal hlavne z obľúbeného Španielska, no inšpiráciu pre dielo Cigán našiel v maďarsko-cigánskej ľudovej hudbe. Zosobnením tejto inšpirácie bola maďarská huslistka Jelly d'Aranyi, ktorá v roku 1922 excelovala v jeho *Sonáte pre husle a violončelo*. Ravel, prítomný na koncerte bol fascinovaný huslistkiným temperamentom a vynikajúcou technikou. Ešte v tomto roku začal pracovať na Cigánovi, rapsódií pre husle a klavír. Dielo však kvôli intenzívnej práci na opere Dieťa a čary dokončil až o dva roky neskôr. V apríli 1924 sa uskutočnia premiéra tejto skladby v podaní Jelly d'Aranyi a klaviristu  Henriho Gil-Marchexa. Skladba s virtuóznym husľovým partom však v sebe niesla koncertnú ambíciu, preto skladateľ dielo zorchestroval. 

Forma diela je už podľa názvu rapsodická, voľná a využíva predovšetkým variačnú techniku. Skladba je súvislý celok, bez členenia na časti. Celé dielo ja akýmsi umelecky štylizovaným čardášom. Skladba sa začína dlhým vášnivým husľovým sólom, ktoré má charakter kadencie. Až po tomto sóle vstupuje orchester, konkrétne harfa s partom, ktorý evokuje cimbal v cigánskej kapele. Nasleduje ďalší rytmický motív v husľovom podaní, využívajúci zväčšenú sekundu, interval charakteristický pre cigánsku hudbu. Melódie sa ujme orchester, po ktorej nasleduje husľová kadencia, ktorá uzatvára túto časť a plynule prechádza do Meno vivo grandiozo. Orchester nadobúda významnejšie postavenie a postupne vytvára s husľami prepojený celok. Tempo skladby striedavo zrýchľuje a zasa klesá, čím sa vytvára napätie. Skladba graduje, v závere orchester doprevádzajú husle bravúrnym behom, po ktorom orchester troma krátkymi akordami rapsódiu ukončí. 

Ravelov Cigán skvele ilustruje folklórne inšpirácie v klasickej hudbe. V klavírnej i orchestrálnej verzii je to obľúbená skladba technicky vyspelých huslistov.

Kategória:Husľové koncerty
Kategória:Rapsódie
Cigán
Personálna únia

**Personálna únia** môže byť:
*spojenie štátov spoločnou osobou panovníka, pozri personálna únia (štáty)
*zastávanie/vykonávanie viacerých úradov, funkcií, činností tou istou osobou (napríklad personálna previazanosť podnikov)
Adamovský potok (prítok Chocholnice)

**Adamovský potok** je potok na Strednom Považí, v západnej časti okresu Trenčín. Je to pravostranný prítok Chocholnice, meria 4,6 km a je tokom IV. rádu.

## Prameň
Tečie v Považskom podolí, kde pramení v podcelku Bielokarpatské podhorie na južnom svahu Veľkého hája () v nadmorskej výške približne 

## Opis toku
Od prameňa tečie sprvu na krátkom úseku na východ, následne sa stáča na juhovýchod a z pravej strany priberá prítok () prameniaci východne od osady Salaš. Na dolnom toku už tečie v podcelku Trenčianska kotlina, podteká cestu III. triedy Kostolná-Záriečie – Štvrtok a preteká intravilánom Malých Bieroviec. Pod obcou preteká rovinatou poľnohospodárskou krajinou, podteká ešte železničnú trať Bratislava – Žilina aj cestu I/61 a juhovýchodne od Malých Bieroviec sa v nadmorskej výške cca  vlieva do Chocholnice.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Bielokarpatskom podhorí
Kategória:Vodné toky v okrese Trenčín
Kategória:Adamovské Kochanovce
Kňažia (potok)

**Kňažia** je potok na Strednom Považí, v severovýchodnej časti okresu Nové Mesto nad Váhom, krátky úsek v pramennej oblasti je súčasťou okresu Trenčín (katastrálne územie obce Selec). Je to pravostranný prítok Kalnického potoka, má dĺžku 3,9 km a je tokom IV. rádu.

Pramení v Považskom Inovci, v podcelku Vysoký Inovec,  na juhozápadnom svahu Klenkovho vrchu (640,5 m n. m.) v nadmorskej výške približne 530 m n. m. Od prameňa tečie sprvu severozápadným smerom, sprava priberá najprv krátky prítok zo západojuhozápadného svahu Klenkovho vrchu, potom z tej istej strany prítok zo severozápadného úbočia tohto vrchu z lokality Chmeľnice. Následne sa stáča západným smerom, zľava priberá prítok z oblasti Babej hory a vytvára oblúk prehnutý na sever. Na dolnom toku už preteká podcelkom Inovecké predhorie, stáča sa juhojuhozápadným smerom a na ľavom brehu obteká osadu Drahy. Napokon sa koryto ešte esovito ohýba, na krátkom úseku pokračuje na západ a na východnom okraji intravilánu obce Kálnica ústi v nadmorskej výške cca 228 m n. m. do Kalnického potoka.

## Referencie

Kategória:Potoky na Slovensku
Kategória:Povodie Váhu
Kategória:Vodné toky v Považskom Inovci
Kategória:Vodné toky v okrese Nové Mesto nad Váhom
Kategória:Selec
Kategória:Kálnica
A1

**A1** môže byť:
* Jadrová elektráreň Bohunice A1
* A1 (britská ponorka)
* Radio A1 – slovenská rozhlasová stanica
* **A1** – formát papiera s rozmermi 594× podľa štandardu ISO 216
* označenie diaľnice vo viacerých štátoch:
** diaľnica A1 (Albánsko)
** diaľnica A1 (Belgicko)
** diaľnica A1 (Bosna a Hercegovina)
** diaľnica A1 (Bulharsko)
** diaľnica A1 (Cyprus)
** diaľnica A1 (Francúzsko)
** diaľnica A1 (Grécko)
** diaľnica A1 (Holandsko)
** diaľnica A1 (Chorvátsko)
** diaľnica A1 (Kuba)
** diaľnica A1 (Litva)
** diaľnica A1 (Lotyšsko)
** diaľnica A1 (Luxembursko)
** diaľnica A1 (Martinik)
** diaľnica A1 (Nemecko)
** diaľnica A1 (Poľsko)
** diaľnica A1 (Portugalsko)
** diaľnica A1 (Rakúsko)
** diaľnica A1 (Rumunsko)
** diaľnica A1 (Slovinsko)
** diaľnica A1 (Srbsko)
** diaľnica A1 (Taliansko)
Hendikep (medicína)

**Hendikep** (z angl. handicap) alebo prekladané aj ako **sociálne znevýhodnenie** alebo podľa WHO novšie **obmedzenie participácie** je minimalizovanie určitých príležitostí zdravotne postihnutých osôb v súkromnej, kultúrnej alebo pracovnej oblasti. Presné definície:
*podľa WHO 2003 (Medzinárodná klasifikácia funkčnej schopnosti, dizability a zdravia): obmedzenie participácie (angl. participation), pričom participácia je zapájanie, účasť, angažovanosť (involvement) jednotlivca do životných situácií a predstavuje spoločenský pohľad na fungovanie; hendikep je popri poruche a obmedzení aktivity treťou formou zdravotného postihnutia
*podľa WHO 1980: akákoľvek reštrikcia alebo nedostatok vyplývajúci z poruchy schopnosti vykonávať aktivity spôsobom alebo v rozsahu, ktorý je považovaný za normálny pre človeka.
*podľa *Takáč: Metodologické princípy hodnotenia funkčného stavu v rehabilitácii. EuroRehab, roč. XIII, 2003*: porucha zmena rolí jednotlivca na úrovni spoločnosti
*podľa Š.Strieženec, 2001: skutočnosť, že je jedinec v sociálnej kolíznej situácii bez vlastného pričinenia
*podľa Collins Dictionary of Social Work, 2002: termín, ktorý sa využíva pre opis zdravotného 	postihnutia a asociuje sociálne znevýhodnenia

Podľa M. Šramatej (2004) sa hendikep všeobecne rozdeľuje na handicap v  orientácií,   fyzickej nezávislosti,  sociálnej  integrácií, ekonomickej sebestačnosti a  v zamestnaní, kde predstavuje pre osobu obmedzené príležitosti  vo výbere, prípadne výkone zamestnania ako aj úpravy pracovného   miesta, 	režimu alebo času.  

Kategória:Medicína
Soho

**Soho** môže byť: 
* časť centrálneho Londýna v obvode City of Westminster, pozri Soho (Londýn)
* časť mesta Tampa, pozri Soho (Tampa)
* časť mesta Birmingham, pozri Soho (Birmingham)
* časť Hongkongu nachádzajúca sa južne od Hollywood Road *(angl. *'So**uth of **Ho**llywood Road)'', pozri [[Soho (Hongkong)]]
* časť mesta Houston, pozri [[Soho (Houston)]]
* britská hudobná skupina, pozri [[Soho (skupina)]] 
* iný názov eritrejskej skupiny kmeňov [[Saho]]
* hudobná skupina, pozri [[Soho (skupina)]]
* značka radu nealkoholických nápojov
* značka likéra od firmy Pernod Ricard
* značka mobilu od firmy Kyocera Wireless

**SoHo** môže byť:
* mestská štvrť v meste New York nachádzajúca sa južne od Houston Street ''(angl. **So**uth of **Ho**uston Street)'', pozri [[SoHo]]
* časopis v Kolumbii, pozri [[SoHo (kolumbijský časopis)]]

**SoHo** alebo **SOHO** môže byť:
* [[small office/home office]] (anglický pojem pre najmenší druh podniku)
* počítačová sieť požívaná v "Small Office/Home Office", pozri [[Small office/home office (počítače)]]

**SOHO''' môže byť:
* Solar and Heliospheric Observatory (vesmírna sonda)
* francúzsky obchodný reťazec, pozri SOHO (francúzsky obchod)
* časopis v Spojenom kráľovstve, pozri SOHO (britský časopis)
    
## Pozri aj
*The Soho Book Company
*Soho Design Center
Vylúčenie

**Vylúčenie** alebo **vylučovanie** môže byť:
*zbavenie účasti, vyradenie
*vyhlásenie/považovanie za neprípustné, nemožné
*zamedzenie
*v chémii: 
**oddelenie ako výsledok chemického procesu, pozri vylučovanie (chémia)
**odstránenie zo sústavy látok istej zložky, ktorá je odlišná od ostatných zložiek
*exkrécia
Vylučovanie (zoológia)

**Vylučovanie** alebo **exkrécia** je biologický proces, ktorým organizmus separuje odpadové produkty zo svojho tela. 

U cicavcov tvoria 2 hlavné vylučovacie procesy formovanie moču v obličkách a formovanie výkalov (fekálií) v črevách. Odpadné produkty sú vylúčené močením (urináciou) a defekáciou.

Kategória:Vylučovanie
Beňatinský travertín

**Beňatinský travertín** je prírodná pamiatka a chránené územie chránenej krajinnej oblasti Vihorlat na Slovensku.

Νachádza sa v katastrálnom území obce Beňatina v okrese Sobrance v Košickom kraji. Územie bolo vyhlásené v roku 1989 na rozlohe 0,24 ha. Ochranné pásmo nebolo určené.

Prírodná pamiatka bola vyhlásená na ochranu geologického odkryvu, ktorý predstavuje profil najvýchodnejšie položeného travertínu na Slovensku, s výskytom skamenených zvyškov mäkkýšov. Tvorba travertínu pokračuje aj v súčasnosti.

## Referencie

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Poloha na turistickej mape

Kategória:Chránené územia Chránenej krajinnej oblasti Vihorlat
Kategória:Prírodné pamiatky v Košickom kraji
Kategória:Chránené územia v okrese Sobrance
Kategória:Beňatina
Sendai

thumb|Sendai panoráma

**Sendai** () je hlavné mesto japonskej prefektúry Mijagi a najväčšie mesto v regióne Tóhoku. Mesto založil v roku 1600 daimjó Date Masamune. Sendai je známe aj pod prezývkou „Mesto stromov“ (杜の都; Mori no Mijako). Má rozlohu 788,09 km² a žil v ňom vyše milión obyvateľov (2005).

Sendai a jeho okolie bolo 11. marca 2011 zasiahnuté silným zemetrasením a následná vlna cunami zničila veľkú časť mesta.

## Partnerské mestá
*  Acapulco, Mexiko, (1973) 
*  Čchangčchun, Čína, (1980)
*  Dallas, Texas, USA, (1997)
*  Gwangju, Kórejská republika, (1992)
*  Minsk, Bielorusko, (1973)
*  Rennes, Francúzsko, (1967)
*  Riverside, Kalifornia, USA, (1957)

## Pozri aj
* Zemetrasenie a cunami v Sendai

## Iné projekty

## Externé odkazy
* Oficiálna stránka 


Kategória:Sídla v prefektúre Mijagi
Kategória:Hlavné mestá japonských prefektúr
Saitama (Saitama)

thumb|Saitama

**Saitama** () je hlavné mesto prefektúry Saitama na ostrove Honšú v Japonsku. Vzniklo spojením miest Urawa, Ómija a Jono v roku 2001. V roku 2005 sa spojilo s mestom Iwacuki. Od roku 2003 je „mestom z titulu vládneho nariadenia“. Mnoho z jeho obyvateľov dochádza za prácou do Tokia.

Saitama je jedným z mála japonských miest ktorého názov sa nezapisuje pomocou kandži, ale iba hiraganou.

Mesto má rozlohu 217,49 km² a žije tu 1 182 115 obyvateľov (2006).

## Iné projekty

Kategória:Hlavné mestá japonských prefektúr
Kategória:Sídla v prefektúre Saitama
Šizuoka

thumb|Stanica v Šizuoke
– 
**Šizuoka** () je hlavné mesto rovnomennej prefektúry na ostrove Honšú v Japonsku. Je to mesto určené vládnym nariadením. Má rozlohu  a žije tu vyše 710-tisíc obyvateľov (2005).

## Iné projekty


Kategória:Hlavné mestá japonských prefektúr
Kategória:Sídla v prefektúre Šizuoka
Jokoate-džima

**Jokoate-džima** je menší,  dlhý ostrov, nachádzajúci sa v japonskom súostroví Rjúkju. Ostrov je tvorený dvoma menšími stratovulkánmi – *Higašimine* na východnej a *Nišimine* na západnej strane. V petrologickom zložení obidvoch vulkánov prevládajú andezity.

Novšie výskumy preukazujú, že ostrov je len jedným z postkalderových kužeľov, sústredených okolo kaldery, nachádzajúcej sa v priestore medzi ostrovmi Jokoate-džima, Kannone-džima a podmorským chrbátom Jokoate-šo. Jediná aktivita bola zaznamenaná na konci periódy Edo v roku 1835 ± 30 rokov.

## Referencie


## Externé odkazy
* www.volcano.si.edu – ostrov Jokoate-džima na Global Volcanism Program  

Kategória:Ostrovy Japonska
Kategória:Sopky Japonska
Kategória:Stratovulkány